Diari Oficial de la Generalitat Valenciana


Sumari del DOGV 9078, del 07-05-2021 (2021/4787)

Extracte de la Resolució de 28 d'abril 2021, de la Conselleria d'Innovació, Universitats, Ciència i Societat Digital, per la qual es convoquen, per a l'exercici 2021, subvencions per a millorar la formació i l'ocupabilitat de personal tècnic i de gestió de la I+D+i a través de la seua contractació laboral per entitats públiques d'investigació, en el marc del Sistema Nacional de Garantia Juvenil i cofinançades pel Fons Social Europeu i la Iniciativa d'Ocupació Juvenil.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9078

Data del DOGV
:   07-05-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/4787


Data del document
:   28-04-2021

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Extracte

Anàlisi jurídica

 Descriptors 

:   * Conselleria d'Innovació, Universitats, Ciència i Societat Digital
    * ajuda pública

Extracte de la Resolució de 28 d'abril 2021, de la Conselleria d'Innovació, Universitats, Ciència i Societat Digital, per la qual es convoquen, per a l'exercici 2021, subvencions per a millorar la formació i l'ocupabilitat de personal tècnic i de gestió de la I+D+i a través de la seua contractació laboral per entitats públiques d'investigació, en el marc del Sistema Nacional de Garantia Juvenil i cofinançades pel Fons Social Europeu i la Iniciativa d'Ocupació Juvenil. [2021/4787]  
BDNS (identif.): 561486.  
  
De conformitat amb el que preveuen els articles 17.3 b, 20.8.a i 23 de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de dades nacional de subvencions.  
https://www.infosubvenciones.es/bdnstrans/GE/es/index  
  
Primer. Convocatòria  
Es convoquen, en règim de concurrència competitiva, subvencions per a 2021, destinades a millorar la formació i l'ocupabilitat del personal tècnic i de gestió de la I+D+i, jove i qualificat, inscrit en el Sistema Nacional de Garantia Juvenil, regulades en l'Ordre 3/2018, de 7 de març, de la Conselleria d'Educació, Investigació, Cultura i Esport, per la qual s'aproven les bases reguladores per a la concessió de subvencions per a millorar la formació i l'ocupabilitat de personal tècnic i de gestió de la I+D+i a través de la seua contractació laboral per entitats públiques d'investigació, en el marc del Sistema Nacional de Garantia Juvenil i cofinançades pel Fons Social Europeu i la Iniciativa d'Ocupació Juvenil. (DOGV 8251, 09.03.2018).  
  
Segon. Persones beneficiàries  
Podran ser beneficiàries d'aquestes subvencions els previstos en l'article 2 de les bases reguladores, sempre que complisquen amb els requisits fixats en aquestes i amb allò que addicionalment es dispose en la convocatòria.  
  
Tercer. Sol·licituds i documentació  
1. Els models d'impresos normalitzats (sol·licituds i la resta de documentació) estaran disponibles en la pàgina web de la Conselleria d'Innovació, Universitats, Ciència i Societat Digital.  
http://innova.gva.es/va/web/ciencia/convocatories\_2021  
2. La presentació de sol·licituds i de la documentació exigida per a cada convocatòria es realitzarà de conformitat amb el que estableix l'article 9 de les bases reguladores, així com, amb allò que es dispose en la convocatòria.  
  
Quart. Termini i lloc de presentació de les sol·licituds  
1. El termini per a la presentació de sol·licituds serà de 20 dies naturals des de l'endemà de la publicació d'aquesta resolució.  
2. Les sol·licituds es presentaran telemàticament en el servidor de la Conselleria d'Innovació, Universitats, Ciència i Societat Digital, en l'enllaç que figura a continuació:  
http://innova.gva.es/es/web/ciencia/convocatories\_2021  
  
Quint. Finançament i import de la convocatòria  
Les subvencions que es convoquen per mitjà d'aquesta resolució es finançaran a càrrec de la línia S8233000 del programa pressupostari 542.50, «Investigació, desenvolupament tecnològic i innovació», del pressupost de despeses de la Generalitat de 2021, per un import de 2.350.000,00 euros, fons susceptibles de cofinançament en un 50 % pel Fons Social Europeu i la Iniciativa d'Ocupació Juvenil, a través del Programa operatiu d'ocupació juvenil.  
  
Alacant, 28 d'abril de 2021.- La consellera d'Innovació, Universitats, Ciència i Societat Digital: Carolina Pascual Villalobos.